Mihai Gâdea şi Mircea Badea au prezentat, luni seară, un clip video care demonstrează că Antena 3 nu i-a jignit pe protestatarii din Piaţa Universităţii, aşa cum a scris o parte a presei, duminica si luni.



Mihai Gâdea, despre tehnicile de manipulare împotriva Antena 3. Cum au fost rupte din context declaraţii la o săptămână după ce ele au fost făcute la Sinteza Zilei.







”După ce băieții ăștia (n.r. de la ICR, din timpul Guvernului Boc) ne-au urat să murim, eu am zis «Domne, hai să mai terminăm cu urările astea, că să moară cineva». Sigur că ei au luat fragmentul ăsta, deși eu făceam referire doar la băiatul ăla de la ICR care povestea cu prietena lui care face pipi ketamină ș.a.m.d.”, a explicat Mihai Gâdea.



Realizatorul ”Sinteza Zilei” a făcut și un apel la băsiști. ”Ieșiți din ticăloșie, din minciună, din maniuplarea asta ordinară cum că noi am avea ceva cu protestatarii onești, nu cu cei de la ICR și cu alții care încearcă să confiște protestele”, a spus Mihai Gâdea.



Mihai Gâdea a prezentat și un clip cu ce a zis cu adevărat despre proteste, la Antena 3. Montajul video este un rezumat al evenimentelor difuzate de Antena 3 pe tema Roşia Montană.